cyanic-selkie/wikianc huggingface dataset:
Ibsen (slekt fra Stege)
Historie
Stamfaren Rasmus Ibsen (1632–1703) var skipper fra Stege på Møn. Han var far til skipperen og kjøpmannen Peder Rasmussen Ibsen (død 1765), som flyttet til Norge og ble borger i Bergen. Peders sønn Henrik Ibsen (1726–1765) ble skipper i Bergen, men døde tidlig, og enken Wenche født Dishington ble gift på nytt med Jacob von der Lippe som ble sogneprest i Solum ved Skien. Henrik Ibsen og Wenche Dishington var foreldre til skipper og kjøpmann i Skien Henrik Johan Ibsen (1765–1797) som var gift med Johanne Plesner. De var foreldre til kjøpmann i Skien Knud Ibsen.
Etter at Henrik Ibsen døde i et skipsforlis i 1797 ble enken Johanne gift med skipsfører Ole Paus og Knud Ibsen vokste opp på stefaren Ole Paus' gård Rising søndre. Fra morens andre ekteskap hadde Knud Ibsen ni halvsøsken, blant dem Henrik Johan Paus, Christian Cornelius Paus og Christopher Blom Paus. Knud Ibsen ble gift med stefarens niese Marichen Altenburg, datter av stefarens søster Hedevig Christine Paus og kjøpmann i Skien Johan Andreas Altenburg, og de hadde fem barn, blant dem dramatikeren Henrik Ibsen og søsteren Hedvig Ibsen gift Stousland. Av barna var det bare Henrik og Hedvig som fikk etterkommere.
Henrik Ibsen ble gift med Suzannah Thoresen, og var far til statsminister Sigurd Ibsen. Sigurd Ibsen var gift med Bergliot Bjørnson, datter av Bjørnstjerne Bjørnson, og var far til filmregissøren Tancred Ibsen, forfatteren Irene Ibsen gift Bille og Eleonora Ibsen. Tancred Ibsen var gift med skuespilleren Lillebil Krohn, og de var foreldre til ambassadør Tancred Ibsen jr. Irene Ibsen var gift med Josias Bille, av den danske adelsslekten Bille, og var mor til skuespilleren Joen Bille og mormor til skuespillerne Beate Bille og Peder Bille. Joen Bille utgav i 2014 familiekrøniken Villa Ibsen.
Hedvig Ibsen var gift med skipskaptein Jacob Stousland og har en rekke etterkommere, blant dem sønnen Carl Stousland, som var ordfører i Skien, konsul og stortingsrepresentant.
Navnet
Ibsen er et patronym som betyr «sønn av Ib»; Ib er en dansk variant av Jakob. Slekten har hatt Ibsen som fast slektsnavn, et såkalt «stivnet patronym», siden 1600-tallet, da borgerlige familier begynte å ta i bruk sine tidligere patronymer som faste slektsnavn. Ib er et forholdsvis vanlig dansk navn, og det er derfor mange andre personer og familier med samme navn, særlig i Danmark.
Charlotte Sohy
Charlotte Marie Louise Durey (1887–1955) var en fransk komponist og forfatter som publiserte de fleste av sine verk under ulike pseudonymer, mange basert på morens pikenavn Sohy. Mest kjent er hun under pseudonymet Charlotte Sohy.
Liv og virke
Faren var en velstående og kunstinteressert fabrikkeier. Charlottes fetter Louis Durey ble også komponist.
Hun ble allerede i ung alder introdusert for det parisiske musikklivet og stiftet vennskap med musikkpersonlighetene Nadia Boulanger og Mélanie Bonis.
I 1909 giftet Durey seg med dirigenten og komponisten Marcel Labey som hun fikk sju barn med. De var økonomisk uavhengige og kunne fram til den økonomiske krisa på 1930-tallet konsentrere seg om å skrive musikk. Labey oppførte verk av kona og hun skrev librettoen til ektemannens lyriske drama Bérengère.
Verk
Charlotte Dureys musikk er holdt i en ekspressiv stil som kan knyttes til nyromantikken.
I tillegg til å komponere musikk skrev Durey teaterstykker, libretti og romaner.
Bruk av pseudonymer
Av de mange pseudonymene Charlotte Durey brukte kan nevnes Charlotte Sohy, Charles Sohy, Ch. Sohy, Charlotte Sohy-Labey, Louis Rivière og Claude Vincent. Flere av pseudonymene ble brukt i et forsøk på å skjule at verkene var skrevet av en kvinne. Håpet var at de da ville bli tatt mer alvorlig, men en tiltakende misogyni i kunstmiljøene førte likevel til at musikken hennes ble mindre og mindre oppført i årene etter 1914. Medvirkende var nok også Jean Cocteaus manifest Le Coq et l'Arlequin (1918), der han gikk til angrep på Debussy og Wagners musikk og derved indirekte på Charlotte Sohys.
EM i friidrett innendørs 2017 – 60 meter menn
60 meter for menn under EM i friidrett innendørs 2017 ble arrangert i Beograd 4. mars 2017 klokken 10:20 (forsøksheat), 18:35 (semifinaler) og 20:57 (finale) lokal tid.
Forsøksheat
Kvalifisering: De tre første i hvert heat (Q) og de fire raskeste ellers (q) gikk til semifinale.
Steffen Andreassen
Steffen Andreassen (født 18. juli 1990) er en norsk tidligere fotballspiller.
EM i friidrett innendørs 2017 – 60 meter menn
Semifinaler
Kvalifisering: De fire første i hvert heat (Q) gikk videre til finalen.
Finale
Resultater:
Steffen Andreassen
Andreassen har tidligere spilt for FK Senja og var innom Tromsdalen UIL før han foran 2011-sesongen kom til Tromsø, hvor han var fast målvakt for klubbens andrelag, og reserve for tippeliga-laget. I 2013-sesongen var han tilbake i sin gamle klubb Senja.
John Willard (dramatiker)
John Willard (1885–1942) var en amerikansk manusforfatter, skuespiller og dramatiker. Han er mest kjent for skuespillet The Cat and the Canary (1922) som ble satt opp på Broadway og overført til film og TV flere ganger.
Willard startet karrieren som gruvearbeider, reporter, barytonsanger og skuespiller.
Han var kaptein i det amerikanske flyvåpenet under andre verdenskrig og fløy bombetokt over tyske stillinger. Han døde av hjerteattakk på et sykehus i Hollywood i 1942.
Heinrich Kautsch
Heinrich Kautsch (født 28. januar 1859 i Praha, død 29. september 1943 i Wien) var en østerriksk billedhogger og medaljekunstner.
Kautsch representerte Bosnia-Hercegovina ved Verdensutstillingen i Paris i 1900 og var visepresident i den internasjonale juryen.
Air Botswana
Air Botswana er Botswanas Nasjonale flyselskap med base i Gaborone. Det ble etablert i 1972, og har per 2013, 9 fly i sin flåte.
Eksterne lenker
Offisiell nettside
Brounia thoracica
Brounia thoracica er en bille som lever i varme strøk, de mangler i Europa. De lever mellom forskjellige slags råtnende plantedeler, og en del arter er knyttet til maur eller termitter. Billene er små til middelsstore, avlange, og kan trekke beina helt inn til kroppen slik at de ligner på frø. I så måte ligner de på familien halvsmellere (Throscidae), som de imidlertid ikke er i nær slekt med.
Utseende
En liten, avlang, noe flat, fint hårete, blankt brunsvart bille. Beina og antennene kan legges inn i furer på undersiden slik at overflaten blir helt jevn, billene ligner da på frø. Oversiden er mer eller mindre hårete. Hodet er lite, og ofte dekket av brystskjoldet slik at det ikke er synlig sett ovenfra. Fasettøynene er utstående, med fine fasetter, uten hår. Overkjevene (mandiblene) er redusert. Antennene er 11-leddete, middels lange, trådformede, sagtakkede eller kamformede. Brystskjoldet (pronotum) er omtrent så bredt som dekkvingene, omtrent halvsirkelformet sett ovenfra, med en skarp sidelist. Dekkvingene er parallellsidige eller bredest i fremre halvdel. Beina er forholdsvis korte, særlig frambeina er kraftige. Føttene er 5-leddete, det tredje leddet er delt i to lange lober, det fjerde leddet ganske lite. Larvene er omtrent sylindriske, litt smalere mot bakenden, sterkt pigmentert og sklerotisert (harde). Overflaten er mer eller mindre ru, kornete eller dekket av små knøler. De fleste leddene har en spirakel (åndehull) på hver side, bak denne sitter to børster. Det er også en klynge med børster øverst på siden av hvert segment, ellers mangler de hår. Hodekapselen er ganske stor og velutviklet, med små overkjever (mandibler).
Trans Air Benin
Trans Air Benin er et flyselskap fra Benin, med base i Cotonou. Det ble etablert i 2000, og har per 2013, ett fly i sin flåte.
Brounia thoracica
Levevis
Larvene til Chelonariidae er funnet i mange ulike habitater, vanligvis i nærheten av råtnende plantemateriale i en eller annen form. De er funnet i løvstrø, i planterusk rundt roten av orkidéer, knyttet til planter som ha maurkolonier inne i seg, i døde grener og av og til under barken på døde trær. En del arter finnes bare knyttet til maur (såkalte myrmekofiler) eller termitter. Det er ikke kjent hva de spiser.
Utbredelse
Arten lever på New Zealand.
Eva Noreng
Eva Noreng (født 8. april 1925 i Oslo, død 4. desember 2000 i Askim)
Biografi
Eva Noreng var født og oppvokst i gamlebyen i Oslo. Slekten hennes stammer opprinnelig fra Askim, der hun også tilbragte mye tid de første barndomsårene. Det var også Askim hun flyttet og tilbrakte pensjonisttilværelsen (1). Askim har vært et sentralt motiv i mange av Norengs malerier.
Utdanning og yrkesaktivitet
Hun var utdannet ved statens kunst- og håndverksskole, men gikk bort fra malerkarrieren under andre verdenskrig. Noreng var knyttet til motstandsbevegelsen under andre verdenskrig. Etter krigen utdannet seg som ingeniør ved ingeniørhøgskolen i Oslo. Hun fikk seg jobb i forsvaret ved hærens våpentekniske korps, senere omdøpt til hærens forsyningskommando (HFK). Hun jobbet der resten av sitt yrkesaktive liv, hele 38 år. . Eva Noreng var også en dyktig elgjeger. Det ble sagt i jaktlaget at hun hadde hatt gode sjanser på medaljeplass om elgjakt hadde blitt olympisk gren.
Kunstnervirksomhet
Som billedkunstner foretrakk Noreng å male figurativ kunst. Da hun ble pensjonist, gjenopptok hun sin lidenskap for maling. Det begynte med å male bilder av dyr, men gikk etter hvert også over til å male motiver fra Askim fra ca. 1900. For å oppnå mest mulig realistiske og historisk korrekte malerier, benyttet Eva Noreng seg av gamle flyfoto, samt fikk bistand fra Askim historielag. Noreng var en ivrig maler. Hennes bilder var del av mange utstillinger i Askim og fjøset galleri. Blant titlene på bildene hun har malt med inspirasjon fra Gamle Askim er «Aarstendammen», «Melkemottaket på Korsgård» og «jernbaneovergangen».
Mario Tagliaferri
Mario Tagliaferri  (født 1. juni 1927 i Alatri i provinsen Frosinone i Italia, død 21. mai 1999 i Paris) var en italiensk prelat og titularerkebiskop i den katolske kirke som virket i det pavelige diplomati, siden 1960 som nuntius.
Bakgrunn
Tagliaferri ble presteviet 5. august 1950.
Titularerkebiskop, nuntius
Den 5. mars 1970 utnevnte pave Paul VI ham til titularerkebiskop og apostolisk pro-nuntius til Den sentralafrikanske republikk, og til apostolisk delegat til Republikken Kongo og Tsjad. Han ble bispeviet 7. mai samme år av kardinal Jean-Marie Villot.
Den 25. juni 1975 utnevnt pave Paul ham til apostolisk pro-nuntius til Cuba.
Den 15. desember 1978 utnevnt pave Johannes Paul II ham til nuntius til Peru. Der undertegnet han på Pavens vegne Avtalen mellom Den hellige stol og Republikken Peru (26. juli 1980).
Den 20. juli 1985 utnevnte pave Johannes Paul ham til nuntius til Spania. Etter at Tagliaferri hadde vært nuntius i tre år klaget kardinal Vicente Enrique y Tarancón, erkebiskop av Madrid, på at han opptrådte på samme manér som en typisk nuntius til søramerikanske land, der nuntiene er vant til å gi ordre, en stil som er den spanske kirke fremmed, og til å gi den spanske kirke en mer konservativ karakter.
Den 13. juli 1995 utnevnte pave Johannes Paul ham til nuntius til Frankrike. El País uttrykte overraskelse over at han var blitt sendt til Frankrike fremfor å bli kalt til Roma og der kreert til kardinal, nå da han var blitt 68 år. Han ankom sin nye post den 16. oktober 1995 og etablerte den for nunier vanlige rutine - regelmessige besøk til bispedømmer rundt i landet.
Han døde den 21. mai 1999, kort før han skulle ha fylt 72 år.
Episkopalgenealogi
Hans episkopalgenealogi er:
Hans Petter Harboe
Hans Petter Harboe (født 1942) er en scenograf som har jobbet i flere teater som Trøndelag Teater, Det Norske Teater, Rogaland Teater og Oslo Nye Teater, samt som kostymedesigner hos Nasjonalteateret. Som ung studerte han på Statens teaterhøgskole. I 2009 var han en av forfatterne som skrev læreboken «Teaterproduksjon 1 og 2». Tidlig i hans liv ble han medlem av organisasjonen DNF-48 (Det norske forbundet av 1948) som arbeidet for homofiles rettigheter. Etter en tid med DNF-48 var han sentral i grunnlegelsen av aksjonsgruppen "Soperligaen". Til tross for motsetningene i disse gruppene beholdt han medlemskap i begge. Hans Petter var også en del av "Hyrdebrevaksjonen" i 1978. Han stod også veldig sentralt i bladet "Supergutt", hvor han da sto for mange av illustrasjonene i bladet. Samt var han også redaktør for "Fritt Fram".
Air Burundi
Air Burundi er det nasjonale flyselskapet i Burundi, med base i Bujumbura. Det ble etablert i 1971, og har per 2013, to fly i sin flåte.
Pelochares
Pelochares er en slekt av biller som lever ved fersk- eller saltvann. Larvene graver i jorden og spiser alger og moser. De voksne flyr og kommer gjerne til lys. Underfamilien Limnichinae lever ved ferskvann og kan også finnes på fuktige steder et stykke fra vann.
Utseende
Små (ca. 1 millimeter), ovale og hvelvede, mørke biller. Oversiden er tett kledt med korte hår. Antennene er middels lange, tynne, uten en klubbe ytterst.
Utbredelse
Slekten er utbredt i Europa og Asia.
Fabian Bruskewitz
Fabian Wendelin Bruskewitz (født 6. september 1935 i Milwaukee i Wisconsin i USA) er en amerikansk katolsk prelat og biskop og emeritert biskop av Lincoln.
Prest
Rektor for Pontifical North American College, biskop Martin John O'Connor, diakonviet ham den 8. mai 1960. Den 17. juli 1960 ble kardinalvikar Luigi Traglia til prest for erkebispedømmet Milwaukee.
Biskop
Pave Johannes Paul II utnevnte Bruskewitz den 24. mars 1992 til biskop av Lincoln. Erkebiskopen av Omaha, Daniel Eugene Sheehan, bispeviet ham den 13. mai samme år; medkonsekrerende var Glennon Patrick Flavin, emeritert biskop av Lincoln, og Leo Joseph Brust, hjelpebiskop i Milwaukee.
I 2005 skrev Catholic News Agency at bispedømmet Lincoln hadde den høyeste ratio prester-til-katolikker i USA.Artikkelen funderte på om dette var på grunn av Bruskewitz' vektlegging av rettroenhet og at man hadde et preseseminar i eget bispedømme.
Den 14. september 2012 innvilget pave Benedikt XVI biskop Fabian W. Bruskewitz' aldersbetingede avskjedssøknad.
Episkopalgenealogi
Hans episkopalgenealogi er:
Air Burkina
Air Burkina er det nasjonale flyselskapet i Burkina Faso, med base i Ouagadougou. Det ble etablert i 1967, og har per 2013, 5 fly i sin flåte.
Historie
Flyselskapet ble etablert 17. mars 1967 under navnet Air Volta. Flyselskapet kjøpte sitt første fly, en Embraer EMB-110 Bandeirante, i 1978. Sitt andre fly, en Fokker F28, ble kjøpt i 1983.
Benny Lekström
Benny Lekström (født 19. februar 1981 i Enskede) er en svensk fotballspiller. Lekström, som er keeper, spiller for Tromsø IL i Tippeligaen. Lekström har tidligere spilt for Enskede IK, Hammarby IF, IF Brommapojkarna i Sverige, samt for norske FK Mjølner.
Daallo Airlines
Daallo Airlines er et flyselskap fra Djibouti, med base i Dubai. Det ble etablert i 1991, og har per 2013, 2 fly i sin flåte.
Eksterne lenker
Offisiell nettside
Panicum repens
Den har opptil 1 cm tykke jordstengler som vokser horisontalt på 5–20 cm dybde. Stråene er seige, opprette eller oppstigende, og 30–125 cm høye. Bladene er 7–25 cm lange, 0,2–0,8 cm brede og har ei slirehinne med lange hår langs kanten. Blomsterstanden er endestilt, smalt avlang og 5–20 cm lang. Småaksene er eggformede, tilspissede og 2,5–3,5 mm lange.
Panicum repens forekommer naturlig i hele Afrika, Sør-Europa, varme deler av Asia og Australia. Den er innført med menneskelig hjelp til alle tropiske og subtropiske strøk mellom 35° sør og 43° nord. Den vokser på fuktige steder som breddene til elver og innsjøer og langs brakkvann.
Jordstenglene gjør at den kan spre seg svært effektivt, og Panicum repens er et plagsomt ugras. I plantasjer med oljepalmer og gummitrær kan den bekjempes med å så planter i erteblomstfamilien som kveler den. Andre alternativer er dyppløying eller plantevernmidler. Luking eller bruk av grev er lite effektivt på grunn av de dype jordstenglene.
Stjerners massetap
Stjerners massetap er et fenomen observert i noen massive stjerner. Det oppstår når en utløsende hendelse forårsaker utkastingen av en stor andel av stjernens masse. Stjerners massetap kan også oppstå når en stjerne gradvis mister materiale til en ledsager i et dobbeltstjernesystem, eller ut i det interstellare rom.
Celadonia
Celadonia er en slekt av biller med larver som lever i død ved. De kan særlig kjennes på hannenes antenner, der hvert ledd har en lang sideutvekst, og antennen derfor blir buskete.
Psephenus
Psephenus er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede.
Celadonia
Utseende
Middelsstore, avlange, blank, brokete fargede biller. Hannen har lange utvekster på hvert antenneledd. Hodet er rundet med middelsstore fasettøyne. Pronotum er klokkeformet, dekkvingene nokså lange og jevnbrede. Oversiden er uten påfallende hår. Larvene er sylindriske, glatte og blanke, gulrødlige.
Psephenus
Utseende
De voksne billene er nokså små (4-6 millimeter), avlange, matt brunlige biller. Antennene er perlekjede-formede, litt lengre enn hode + thorax. Palpene er forholdsvis kraftige, hodet lite med ganske store fasettøyne. Pronotum er trapesformet, kraftig innsmalnet forover. Dekkvingene er litt rundede. Beina er middels lange, lårene litt fortykkede. Larvene, såkalte "water pennies", er flate og ovale og ligger tett presset mot steinene i den strie strømmen.
Celadonia
Levevis
I motsetning til de fleste andre medlemmene i gruppen mudderbiller (Dryopoidea) (hvis det nå er der callirhipidene hører hjemme) er disse billene ikke knyttet til vann. Larvene utvikler seg i gamle, råtne trestokker som er sterkt angrepet av sopp (hvitråte). De voksne billene kommer gjerne til lys, og lever trolig ganske kort tid.
Sergio Batista
Sergio Daniel «Checho» Batista (født 9. november 1962) er en argentinsk fotballtrener og tidligere -spiller. Batista spilte mye av karrieren sin for Argentinos Juniors, og hadde også 39 lanskamper for mellom 1985 og 1990. Han var dermed verdensmester med Argentina i VM i 1986 og var med i troppen som kom til finalen i VM i 1990.
Celadonia
Utbredelse
Slekten er utbredt i den neotropiske økosonen, fra Mexico i nord til Argentina i sør.
Sergio Batista
Sergio Batista tok over Argentinas OL-landslag og vant gull med laget i OL. Batista var også trener for Argentina i ett år, fra juli 2010 etter at Maradona gikk av etter VM i Sør-Afrika til juli 2011, da Argentina røk ut av Copa América 2011. Batista var bare utnevnt som såkalt mellom-trener («caretaker manager»). Etter to seire, 1-0 over og 4-1 over vedensmester  fikk Batista rollen fast. Han fortsatte med 1-0 over Brasil.
Stenocolus
Stenocolus er en slekt av biller som bare er kjent med én art fra California. Av utseende kan de minne litt om smellere (Elateridae). Deres fylogenetiske plassering er usikker. Her er de regnet til overfamilien mudderbiller (Dryopoidea), men flere trekk ved larvene kan tyde på at de er nært beslektet med engbiller (Dascillidae). Larvene lever i rennende vann og er spesielle ved at de har både spirakler (trakéåpninger) og ytre gjeller, altså dobbelt sett åndingsorganer.
Estland 200
Estland 200 (estisk: Eesti 200) er et politisk parti i Estland. Estland 200 har et liberalt og progressivt program.
Stenocolus
Utseende
En middelsstor (ca. 14-22 millimeter), avlang, mørkbrunlig bille. Kroppen er kledt med korte, nedliggende, lyse hår. Antennene er trådformede og forholdsvis korte hos hunnen, kraftigere og sagtakkede hos hannen, hodet kort og bredt med middelsstore fasettøyne. Pronotum er rundet, bredere enn langt. Dekkvingene er ganske lange, jevnbrede, langt tilspissede bak. Beina er forholdsvis korte.
Psephenus
Eksterne lenker
Kursiv tittel –
Stenocolus
Levevis
Larvene lever blant døde blader i rennende vann. Ellers er lite kjent om biologien til disse uvanlige billene.
Estland 200
Partiet oppfatter seg selv som et liberalt sentrumsalternativ til både Det estiske reformpartiet og Det estiske senterpartiet, som det har hentet mange tidligere velgere fra. Estland 200 henvender seg også til den russisktalende minoriteten i Estland.
Stenocolus
Utbredelse
Arten er bare kjent fra California.
Ecuato Guineana
Ecuato Guineana er Ekvatorial-Guineas nasjonale flyselskap med base i Malabo. Det ble etablert i 1986, og har per 2013 ett fly i sin flåte. Flyselskapet opererer med passasjer- og fraktoperasjoner i Vest-Afrika fra hovedbasen på Malabo internasjonale lufthavn.
Aleksandar Prijović
Landslaget
Prijović har spilt aldersbestemt landslagsfotball både for foreldrenes hjemland Serbia og Sveits. Etter at han i 2010 valgte å bytte til Sveits' U20-landslag må han i henhold til FIFAs regler i framtiden holde seg til dette landslaget.
Han ble tatt ut i s tropp til VM i fotball 2018 i Russland.
Trænregimentet
Trænregimentet er en trenavdeling i den danske Hæren med ansvar for forsyning i kampsoner.
Regimentets opprinnelse kan spores tilbake til 1865, da de første trenkompanier ble etablert under det kongelige artilleri. I 1880 ble det etablert en selvstendig trenavdeling, som fortsatt var underlagt artilleriet.
Regimentet består av fem bataljoner:
Trænregimentet har sitt hovedsete i Aalborg Kaserner.
Pepys Library
Pepys Library ved Magdalene College i Cambridge er det personlige biblioteket samlet av Samuel Pepys som han donerte til kollegiet ved sin død i 1703.
I det meste av sin levetid var Pepys bibliofil og pleiet med omtanke sin store samling av bøker, manuskripter og trykk. Ved hans død var det over tre tusen bøker, inkludert Pepys dagbok, alt nøye katalogisert og indeksert, en av 1600-tallets viktigste private bibliotek.
Pepys ga nøyaktige instruksjoner i sitt testamente for bevaringen av boksamlingen og da hans nevø og arving, John Jackson døde i 1723, ble biblioteket i sin helhet overført til Magdalene. Donasjonen inkluderte alle de originale bokhyllene og hans utførlige anvisninger at plassering av bøkene: «...nøye vurderes og, hvor det ansees nødvendig, skjønnsomt tilpasses». Ved betingelsene for donasjonen skal ingen av bøkene selges, og ingen ytterligere bøker tilføyes samlingen.
Biblioteket er plassert i andre etasje i Pepysbygningen, de om lag 3 000 bøkene er bevart i Pepys egne bokhyller og organisert etter størrelse slik han katalogiserte de.
BMW 2000
BMW 2000 var en bilmodell i BMW´s Neue Klasse. Introdusert i 1966. Bilen var en videreutvikling av BMW 1800 der motoreffekten var øket til 74 KW (100 HK). Toppfarten var 168 Km/t med manuelt gir og 164 Km/t med automat. Akselerasjonen 0 - 100 var 13 sekunder. Bilen ble levert med firkantede hovedlykter og bredere baklykter enn sine forgjengere. BMW 2000 ble produsert i 114 081 eksemplarer mellom 1966 og 1972. BMW 2000 ble levert i flere varianter.
BMW 2000 ti Beholdt modellen utseende til modellen BMW 1800 med runde hovedlys og smale baklys. Motoreffekten var øket til 88 KW (120 HK). Toppfarten økte til 181 Km/t. Akselerasjon fra 0 - 100 var på 12 sekunder. Modellen ble bygget i 6482 eksemplarer mellom 1966 og 1968.
BMW 2000 tilux hadde samme motor som BMW 2000ti, men var utstyrt med et mer luksuriøst interiør. Dashbord var utformet i tre, og en kunne få skinnseter som ekstra utstyr. 17440 biler av denne modellen ble produsert i fra 1966 til 1970
BMW 2000 tii Var en videreutvikling av BMW 2000ti. Motoren fikk montert en Kugelfischer mekanisk innsprøytning. Motoreffekten økte igjen til 97 KW (130 HK), og toppfart øket til 185 Km/t. akselerasjon 0 -100 var på 11 sekunder. Bare 1592 biler ble produsert av denne modellen i tidsrommet 1969 - 1972.
BMW´s 4-dør Neue Klasse var forgjengeren til dagens BMW 5-serie.
Produksjonstall:
EM i friidrett innendørs 2017 – 60 meter kvinner
60 meter for kvinner under EM i friidrett innendørs 2017 ble arrangert i Beograd 4. mars 2017 klokken 9:45 (forsøksheats), 5. mars 16:00 (semifinaler) og 18:10 (finale) lokal tid.
Forsøksheat
Kvalifisering: De fire første i hvert heat (Q) og de fire raskeste ellers (q) gikk videre til semifinalene.
Semifinaler
Kvalifisering: De to første i hver semifinale (Q) og de raskeste ellers (q) gikk videre til finalen.
Finale
Resultater:
Daemon (bille)
Daemon er en slekt av biller der de fleste, men ikke alle, artene har karakteristiske kamformede antenner. Disse billene finnes ikke naturlig i Europa, men noen arter kan forekomme i drivhus, minst én av dem også i Norge. De fleste artene lever i eller ved ferskvann, men noen er landlevende og beiter på mikroskopiske sopper.
Utseende
Små til middelsstore (2,5 – 16 mm), avlange biller, oversiden hårete. De fleste av artene har kamformede antenner. Hodet er nokså lite, fasettøynene er utstående med fine fasetter, uten hår. Antennene er lange, 11-leddete, trådformede, sagtakkede eller kamformede. Hos hannene har vanligvis hvert ledd en leddet sideutvekst (hos andre biller er det vanligvis ikke noe ledd mellom antenneleddet og utveksten). Brystskjoldet (pronotum) er ganske kort, bredere enn langt, omtrent trekantet i omriss sett ovenfra. Scutellum er hjerteformet med et hakk i fremkanten, noen tenner på bakkanten av pronotum griper inn i dette hakket. Dekkvingene har ofte et påfallende fargemønster. Larvene er sylindriske og hårete. De artene som lever i vann har ofte ulike slags åndetilpasninger (analgjeller, nakkroppen trukket ut til ånderør).
Levevis
De fleste artene lever i eller ved ferskvann. De voksne billene kan ofte finnes på vannplanter. Andre kjente habitater er råtten ved og løvstrø.
Ole Christophersen Tønder
Ole Christophersen Tønder, også omtalt som Oluf (født 1633 på Bremsnes ved Kristiansund, død 14. januar 1684 i Trondheim), var stiftsprost, medlem av Trondhjems domkapittel, og sogneprest til Vår Frue Kirke i Trondheim.
Familiebakgrunn og utdannelse
Han var av slekten Tønder som sønn av Christopher Nielsen Tønder og Karen Olufsdatter Schriver. Faren var en dansk embetsmann og offiser fra Tønder bosatt i Norge, og fungerte en periode som fogd på Nordmøre, der Tønder ble født. Moren var datteren av Trondheims borgermester Oluf Jensen Schriver, og hun var selv av dansk herkomst fra Slesvig.
To av Tønders brødre endte opp som borgermestere i Trondheim, Niels Christophersen Tønder og Andreas Christophersen Tønder. En annen bror, Peder Christophersen Tønder, ble senere amtmann i Nordlandene.
Tønder giftet seg med Maren Jørgensdatter Schjelderup (1640-1701). Hun var av slekten Schjelderup, og var barnebarnet av biskop Peder Jensen Schjelderup. Gjennom farsleddet var hun også etterkommer av lagmann og borgermester Nils Lauritsen. Fra morssiden var hun barnebarnet av borgermester Hans Gjertsen Busch (1588-1649) av den dansk-norske slekten Busch.
Om Tønders utdannelse foreligger ikke sikre kilder. En Olaus Christophori ble student fra Viborg i 1651, en annen fra Helsingborg i 1652, og han er sikkert identisk med en av disse.
Prestevirke
Tønder ble ordinert av biskop Erik Bredal til feltprest for Den norske Hær i 1657, som da var under mobilisering for krig mot Sverige. Han fungerte i denne stillingen frem til 30. november 1657, da han mottok kall som residerende kapellan i Vår Frue menighet i Trondheim. I sin kapellantid var Tønder en av utsendingene fra Trondheims domkapittel til kongehyllingen i 1661. Senere ble han valgt til sogneprest for samme menighet, der han blir en populær skikkelse.
Tønder tok i 1675 magistergraden, og ble i 1679 stiftsprost i Trondheim. Dette embete beholdt han til sin død. Som stiftsprost var han overhode for alle prestene i dette store stiftet. Han tok samme år over Kannikegården som lå der byens rådhus ligger i dag.
Etterslekt og eierskap av Dønnesgodset
Gjennom sine mange barn med Jørgensdatter Schjelderup, oppgitt til 12, ble Tønder stamfar til en tallrik og vidt forgrenet etterslekt. En slektslinje etter Tønder ble godseiere av Dønnesgodset i Nordland i flere generasjoner.
Pelonomus
Pelonomus er en slekt av mudderbiller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.
Utseende
Små til middelsstore (ca. 5 millimeter), avlange, blankt mørkbrune til svarte biller, antenner, palper og bein gjerne gule. Antennene er kortere enn hodets bredde, og består 8-11 ledd. Pronotum er trapesformet, dekkvingene er jevnbrede med kraftige punkstriper, avrundet bak. Beina er nokså lange, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.
Levevis
Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. Denne slekten utmerker seg ved at larvene er nokså rent landlevende. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.
Utbredelse
Slekten er utbredt i Nord-, Mellom- og Sør-Amerika.
Alejandro Sabella
Alejandro Sabella (født 5. november 1954, død 8. desember 2020) var en argentinsk fotballtrener og -spiller. I juli 2011 ble han trener for.
Sabella spilte mesteparten av tiden i Club Atlético River Plate, Sheffield United FC og Leeds United AFC. Han spilte også under Estudiantes de La Plata under Carlos Bilardo, som kort tid etterpå ble landslagstrener for Argentina. Sabella fortsatte i forskjellige klubber i Sør-Amerika og Mexico før han la opp.
Micilus
Micilus er en slekt av biller som kan ligne på små skarabider, men hører til familien strandgravere. Både larvene og de voksne billene lever i ganger de graver i sand- eller mudderbunn ved kanten av vann, enten elver, bekker eller ved saltvann. De kan kjennes på avlang, jevnbred og noe flat kroppsform, kraftige bein med piggete legger (tibiae), korte antenner og fremskytende munndeler.
Utseende
En liten, avlang, sylindrisk, matt, lyst brunlig bille. Antennene er forholdsvis korte, hodet er trapesformet med middelsstore fasettøyne som sitter langt bak på hodet. Pronotum er bredt rundet, tydelig bredere enn de jevnbrede dekkvingene. Beina er korte og kraftige med pigger på leggene.
Andreas Skjæret
Andreas Skjæret (født 13. november 1990) er en norsk politiker (V) fra Hamar i Hedmark.
Micilus
Levevis
Alle strandgraverne er knyttet til vann, men de holder seg på bredden. Noen arter lever på sandbunn i fjæra og er dermed blant de forholdsvis få billene knyttet til saltvann. Disse gjemmer seg i gangene sine ved flo sjø. Andre arter kan finnes ved brakkvann, for eksempel i takrør-sumper. Både voksne og larver graver ganger som de lever i. De voksnes ganger kan kjennes på at de ender i en "skorstein" av sand eller mudder. De spiser alger, plankton og lignende smått organisk materiale. Larvene spiser sand eller mudder og skiller ut næringsorganismene fra dette. Disse billene viser seg sjelden på overflaten, men de voksne flyr en del og tiltrekkes da til lys.
Utberdelse
Arten er vidt utbredt fra Mellom-Europa (Nord-Italia, Østerrike) østover til sentral-Asia (Afghanistan, Turkmenistan) og det nordlige India.
Andreas Skjæret
Han var nestleder i Unge Venstre fra 2011 til 2013, og er leder i Nordens Liberale og Radikale Ungdom. Skjæret var Venstres 9. kandidat til Stortinget fra Hedmark ved valget i 2013, og vara til kommunestyret i Hamar.
I 2012 var han sammen med Åshild Marie Vige ungdomsdelegat til FNs 67. generalforsamling.
Skjæret studerer europeiske emner og juss ved Universitetet i Oslo.
Thomas Solberg
Thomas Krokvik Solberg (født 25. januar 1970) er en norsk tidligere fotballspiller.
Marcel Labey
Marcel Labey (1875–1968) var en fransk dirigent og seinromantisk komponist.
Liv og virke
Labey ble født inn i en magistratfamilie og studerte selv rettsvitenskap før han egnet seg til musikken. Han studerte klaver med Élie-Miriam Delaborde og Louis Breitner, harmonilære med René Lenormand og fulgte Vincent d'Indys leksjoner ved Schola Cantorum.
Labey var soldat under første verdenskrig og ble såret to ganger.
Etter krigen underviste Labey i klaver ved Schola Cantorum. Han ble etter Vincent d'Indys død en av skolens nestledere. Labey var medgrunnlegger og direktør ved École César-Franck fra 1935 til 1962 og sekretær ved Société nationale de musique.
Labeys hustru Charlotte Sohy var også komponist og elev av Vincent d'Indy.
Marcel Labeys musikk er César Franck-inspirert.
Gul superkjempe
En gul superkjempe er en superkjempestjerne av spektralklasse F eller G. Disse stjernene har en opprinnelig masse på mellom 10 og 40 solmasser, selv om noen gule superkjemper vil ha mistet over halvparten av den. Stjerner med mindre masse har mindre luminositet og ses som gule kjemper. Stjerner med høyere masse utvider seg ikke forbi blå superkjempe.
Stormauken
Stormauken er et fjell mellom Målselvdalen og Takvatnet i Målselv kommune i Troms og Finnmark. Det har en høyde på 1 249 meter over havet og er den høyeste toppen i fjellområdet Mauken.
Fjellområdet brukes som reinbeite, og det har siden 1960-årene regelmessig vært gaupe og jerv i området.
Fjellet var åsted for et tysk flyhavari 7.7.1941, der alle fire ombord omkom.
Wasmannister
Wasmannister er en slekt av stumpbiller.
Utbredelse
Slekten er kjent fra Sør-Amerika.
Cretohlezkus
Cretohlezkus er en utdødd slekt av biller.
Levevis
Både larvene og de voksne biller av de nålevende slektene i gruppen lever av sopp.
Utbredelse i tid og rom
Slekten er kjent fra rav fra midtre kritt (99 millioner år før nåtid), fra formasjoner i Myanmar.
Edelgard Bulmahn
Edelgard Bulmahn (født 4. mars 1951 i Petershagen) er en tysk politiker i (SPD). Hun var fra 1998 til 2005 Minister for utdannelse og forskning og fra 2005 til 2009 leder av komiteen for næringsliv og teknologi i Forbundsdagen. I 2009 ble hun medlem av Forbundsdagens utenrikskomite.
Ida Meli Narbuvoll
Ida Meli Narbuvoll (født 1995) er en norsk friidrettsutøver som representerer FIK Ren-Eng.
Hun vant gull på 10000 meter og sølv på 5000 meter under NM i friidrett 2021.
Sirkumstellar kappe
Sirkumstellar kappe er delen av stjernen som har en tilnærmet rund form og ikke er gravitasjonelt bundet til stjernens kjern. Vanligvis dannes sirkumstellare kapper fra den tette stjernevinden, eller de finnes før dannelsen av stjernen. Sirkumstellare kapper til gamle stjerner (Miravariabler og OH/IR-stjerner) utvikler seg til slutt til protoplanetariske tåker, og sirkumstellare kapper til unge stjerneobjekter utvikler seg til sirkumstellare skiver.
Line Coll
Line Marianne Coll (født 1972) er en norsk advokat som siden 1. august 2022 er direktør i Datatilsynet i Norge.
Coll er utdannet jurist fra Universitetet i Oslo, og var partner i advokatfirmaet Wikborg Rein da hun ble direktør for Datatilsynet. Hun var da tilknyttet firmaets fagområde for teknologi og digitalisering.
Coll har også vært advokat i Equinor, Advokatfirmaet Wiersholm og Norges Bank Investment Management. I 2007-2008 var hun sekretær for Personvernkommisjonen og årene forut for dette var hun forsker ved Senter for rettsinformatikk ved Universitetet i Oslo.
Rasmustinden
Rasmustinden er et fjell på grensa mellom Tromsø og Balsfjord kommuner i Troms og Finnmark. Primærfaktoren på 1 006 meter er blant de 100 største i Skandinavia.
Ferdinand Kvan Edman
Edman vant 1500 meter under Lag-EM i friidrett 2021 (1.divisjon).
Lavdose naltrexon
Lavdose naltrexon (LDN) beskriver off-label bruk av legemiddelet naltrexon i lave doser, hvor det blir brukt for å lindre eller stoppe utviklingen på en lang rekke autoimmune sykdommer, som for eksempel multippel sklerose (MS).
Naltrexon blir vanligvis foreskrevet for opioidavhengighet eller alkoholisme, ettersom det er en sterk antagonist for opioid. Terapautisk dosering for LDN ligger på mellom 1,5 mg og 4,5 mg. Foreløpige undersøkelser tyder på at lavdose naltrexon kan være nyttig for å hindre toleranse og avhengighet av opioider når den kombineres med bruk av et opioid, for å redusere abstinensene av opioidavvenning, eller for å lindre symptomer på fibromyalgi. Det må likevel mer forskning til før legemiddelet kan anbefales for klinisk bruk.
Det har også blitt satt frem pseudovitenskaplige påstander om effekt i behandling av en rekke sykdommer som kreft og HIV, men dette har ikke blitt støttet av kliniske studier. Slik behandling har blitt mye promotert på nettsteder til organisasjoner som forsvarer bruken.
Bakgrunn
Naltrexon er en antagonist på opioid reseptorene som betyr den vil binde seg til opioidreseptorene i cellene. Disse reseptorene binder endogene smertestillende forbindelser som endorfiner, samt opioider som morfin. Naltrexon vil også motvirke virkningene av heroin (som syntetiseres fra morfin) og har vist seg nyttig for å lindre opioidavhengighet. Offentlige myndigheter som den amerikanske Food and Drug Administration (FDA) har godkjent bruk av naltrexon for behandling av kronisk opioidavhengighet og narkotikaavrusning.
Vitenskapelig forskning
Det finnes ingen publiserte studier som rettferdiggjør klinisk bruk, men pilotprosjekter har foreslått videre forskning.
Mange har tatt til orde for bruk av LDN til behandling av MS basert på anekdotiske bevis, men fordeler hos pasienter som har brukt LDN har ikke blitt evaluert i store studier. Et pilotprosjekt utført ved University of San Francisco rapporterte en betydelig økning i livskvalitet når det gjaldt mental helse, men forskerne bemerket at frafallet i undersøkelsen reduserte dens statistisk styrke. Påstander fra noen enkeltpersoner om at LDN er en «kur» eller en «vidundermedisin» for mange sykdommer kommer ikke fra forskning, og LDN blir derfor ansett som en uprøvd behandling og bør derfor ikke brukes i stedet for mer utprøvde behandlingsformer, til tross for hva enkelte nettsider hevder.
Amerikanske National Multiple Sclerosis Society påpeker at det trengs mer nøyaktige studier før det kan bekreftes at LDN har en positiv effekt på MS-symptomer eller det i det hele tatt er trygt å bruke. Britiske National Health Service har konstatert at det ikke finnes nok bevis for effektiviteten av LDN til å støtte behandling av MS med det, og at slik bruk i Storbritannia i så fall vil være ulisensiert.
Det har også vært forsket på bruk av LDN i behandling av Crohns sykdom, fibromyalgi og autisme, men denne forskningen er i svært tidlige faser og kan for øyeblikket ikke rettferdiggjøre klinisk bruk. Foreløpig har et lite pilotprosjekt funnet en reduksjon i symptomer på fibromyalgi.
Ultralave doser naltrexon kan reversere eller forebygge utvikling av toleranse for opioider, og man forsker på slik bruk i det eksperimentelle legemiddelet Oxytrex som kombinerer agonisten oksykodon med en ultralav dose naltrexon. Det finnes bevis på at svært lave doser av opioidantagonister som naltrexon reduserer alvorlighetsgraden av opioidavvenning.
Kjent virkningsmekanisme
Effekten av lavdose naltroxen er at den reverserer eller forebygger utviklingen av toleranse for opioider grunnet sitt nære slektsskap til filamin A. Interaksjonen mellom naltrexon og mikrogliacellene i sentralnervesystemet resulterer i en reduksjon av proinflammatoriske cytokiner samt nevrotoksiske superoksider, og antas å være grunnen til stoffets gunstige effekter hos personer som lider av fibromyalgi.
Pseudovitenskapelige påstander
I tillegg til den kjente vitenskapelige bruken blir av lavdose naltrexon er det en rekke nettsteder som fronter pseudovitenskapelig bruk (som for eksempel går ut på at kroppen skal øke beredskapen til immunforsvaret) mot et bredt spekter av sykdommer som kreft, HIV og lupus med flere. Ifølge Steven Novella, en kjent skeptiker fra New England Skeptical Society og professor ved Yale University School of Medicine, støttes ikke slike virkninger av klinisk forskning. Novella mener også at bruk av LDN til å behandle sykdommer med immun dysfunksjon (f.eks. HIV) og autoimmune sykdommer i tillegg kan være motstridende, ettersom en forbedring av immunforsvaret faktisk kan gjøre slike sykdommer verre. Han skriver også at det bør være et varselflagg når man hevder å kunne behandle en lang rekke sykdommer som har forskjellige årsaker med ett enkelt medikament, ettersom han mener det trolig vil være for godt til å være sant.
Foreslått virkningsmekanisme
Opioidreseptorer kan ha andre bruksområder i kroppen enn bare for å skape smerte, og på grunnlag av dette har tilhengerne av LDN valgt det som en behandling for de utvalgte sykdommene. De hevder at økt produksjon av endorfiner kan hjelpe mot smerter, spasmer, trøtthet, tilbakefall og andre symptomer. Disse påstandene er imidlertid ikke ennå støttet av betydelig klinisk forskning.
Eksterne lenker
Låg dos Naltrexon
Lara (bille)
Lara er en slekt av elvebiller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.
Levevis
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Larvene i denne slekten lever på død ved som ligger under vann, og er avhengige av mikrober for å fordøye veden. Larveutviklingen er ganske langsom og det tar gjerne 4-6 år å komme seg gjennom livssyklusen, men de voksne billene lever bare ca. 3 uker. Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet.
Yamaha RD350
Yamaha RD350 er en motorsykkel-modell som ble produsert fra 1973 til 1975, motoren er en to-takt luftavkjølt motor på 347cc.
Utstyrt med enkel skivebrems foran og trommelbrems bak.
Truls Hallen
Truls Hallen er en norsk fotballtrener og fysioterapeut, ansatt i Tromsø IL og Olympiatoppen.
Hallen har siden 2005 vært tilknyttet Tromsø IL som fysioterapeut og fysisk trener. Fra 2013-sesongen er han kun fysisk trener, mens André Sørensen er ny fysioterapeut i klubben.
Siden høsten 2012 har Hallen hatt en 50% stilling hos Olympiatoppen som fagansvarlig for trening i Nord-Norge. .
John Collett
John Collett er navnet til flere personer:
Hartvig Huitfeldt (1677–1748)
Hartvig Huitfeldt (født 12. august 1677 på Fredriksten, død 2. juni 1748 i Fredrikstad) var en dansk-norsk offiser, bror av Iver Huitfeldt og Henrik Jørgen Huitfeldt, og far til Matthias Wilhelm Huitfeldt.
Karriere
Han ble født på Fredriksten festning i Halden, hvor faren, oberst Tønne Huitfeldt, døde en måned senere. Sammen med 2 av sine brødre utdannet Huitfeldt seg (omkring 1692-98) i den franske hær ved det av Christian Gyldenløve og Frands Juul kommanderte regiment Royal Danois; men allerede før han vendte hjem fra fransk tjeneste var han blitt fenrik ved Bergenhus Regiment.
I 1700 ble han løytnant ved regimentets marineavdeling, i 1702 kaptein og i 1707 major. Under felttoget i Skåne 1709-10 utmerket han seg som generaladjutant ved overkommandoen, og var general Frantz Joachim von Dewitz' ledsager, da denne etter at danske styrker trakk seg ut av Helsingborg som siste mann forlot Skånsk jord. Straks etter hjemkomsten måtte Huitfeldt på kongens befaling avlegge rapport om årsakene til felttogets ulykkelige utfall.
To måneder senere ble han utnevnt til oberstløytnant ved 2. Trondhjemske regiment, og allerede i 1712 til oberst og sjef for Bergenhus Regiment. Med en bataljon av dette ble han samme år kommandert til Danmark; men da bataljonen kun ble brukt til forsvar av danske festninger, samt på flåten, kom den ikke til at spille noen større rolle i krigen, før den våren 1716 ble sendt hjem til Norge, hvor den bidro til å drive Karl XII ut av landet. Da Bergenhus Regiment i 1717 ble delt i to, beholdt Huitfeldt det 1. eller nordre Regiment, og kommanderte i årets siste måneder grensebevoktningen i det sydlige Norge mellom Fredrikshald og Ørjebro.
I 1718 hørte han og hans regiment til det såkalte smålenske korps under Wihelm Hedwiger Eppingen von Sponeck, og året etter til det korps, som med samme navn utgjorde hovedstyrken i den hæren som gikk inn i Båhuslen. Selv om det ikke ble lagt så stor innsats i dette felttoget på land, ble det som følge av Tordenskjolds bedrifter ikke uten resultat. Etter erobringen av Marstrand med Carlstens festning, ble Huitfeldt 3. august 1719 utnevnt til kommandant ved festningen, og samme dag forfremmet til generalmajor. 12. november 1720 ble festningen i henhold til fredstraktaten tilbakelevert til svenskene.
Allerede samme år fikk Huitfeldt kommandoen over 2. (østre) Akershusiske Regiment i stedet for 1. Bergenhusiske, som hans «Disciplin og gode Orden havde sat i en saa berømmelig Stand», at dette angis som grunnen til at Frederik IV ga ham sit brystbilde i briljanter til å bære om halsen, en utmerkelse som ellers kun ble Tordenskjold, Christian Carl Gabel og Poul Vendelbo Løvenørn til del. Til samme tid fikk han sammen med 3 andre generalmajorer inspeksjonsansvaret for den norske søndenfjeldske militæretat, hvorpå han i 1729 etterfulgte Vincents Budde som «kommanderende Chef» nordenfjelds. I 1740 ble han forflyttet til kommandant i Fredrikstad, en stilling han innehadde til sin død 2. juni 1748.
Han ble gjort til hvit ridder i 1728, generalløytnant i 1733 og general i 1746.